Coba ceritain soal Protokol Pindahan Mel Mudah dalam bahasa melayu

Protokol Pindahan Mel Mudah ("Simple Mail Transfer Protocol-SMTP") merupakan piwaian Internet bagi penghantaran surat eletronik (e-mail) melalui rangkaian Protokol Internet (IP). SMTP pertama kali ditakrifkan dalam RFC 821 (STD 15) (1982), dan terakhir dikemas kini oleh RFC 5321 (2008) yang merangkumi SMTP tambahan (ESMTP), dan dan merupakan protokol yang digunakan secara meluas hari ini. SMTP adalah khusus bagi pengangkutan mel keluar dan menggunakan Protokol Kawalan Penghantaran ("Transmission Control Protocol-TCP") port komputer 25.

Ketika pelayan mel eletronik dan agen pemindah mel lain menggunakan SMTP bagi menghantar dan menerima perutusan mel, applikasi mel tahap pengguna biasanya hanya menggunakan SMTP bagi menghantar perutusan ke pelayan mel bagi geganti mel. Bagi menerima perutusan, applikasi pelanggan biasanya menggunakan samaada Protokol Pejabat Pos (POP) atau Protokol Capaian perutusan Internet ("Internet Message Access Protocol-IMAP") atau sistem proprietari (seperti Microsoft Exchange atau Lotus Notes/Domino) untuk mencapai kotak mel pada mel pelayan.